Olīvija Hasija

Olīvija Hasija (; dzimusi Olīvija Osuna (Olivia Osuna) , mirusi ) bija britu aktrise. Saņēmusi Zelta globusa balvu un David di Donatello balvu. Argentīnas tango dziedātāja Andrē Osuna meita Hasija piedzima Buenosairesā, bet lielāko daļu savas bērnības pavadīja savas mātes dzimtajā Anglijā. Jaunībā viņa vēlējās kļūt par aktrisi un piecus gadus studēja dramaturģiju Italia Conti Teātra mākslas akadēmijā Londonā.

Hasija profesionāli pievērsās aktrises karjerai jau pusaudža gados. Viņa kopā ar Vanesu Redgreivu piedalījās 1966. gada Londonas teātra iestudējumā The Prime of Miss Jean Brodie, kas noveda pie tā, ka viņu izvēlējās Džuljetas lomai Franko Dzefirelli 1968. gada filmā "Romeo un Džuljeta". Par šo lomu Hasija saņēma plašu atzinību un starptautisku atpazīstamību. 1974. gadā viņa atveidoja galvenās varones Džesas Bredfordas lomu kulta slešera filmā "Melnie Ziemassvētki". Šī un viņas lomas šausmu filmās Psycho IV: The Beginning (1990) un Stīvena Kinga "Tas" (It, 1990) piešķīra viņai Kliedzienu karalienes tituli.

Vēl Hasija atveidoja jaunavas Marijas lomu Dzefirelli miniseriālā Jesus of Nazareth (1977) un spēlēja Džona Giljermina Agatas Kristi romāna adaptācijā "Nāve uz Nīlas" (Death on the Nile, 1978). Astoņdesmitajos gados viņa piedalījās vairākās starptautiskās filmās, tostarp Japānas filmā Virus (1980) un Austrālijas distopiskajā asa sižeta filmā Turkey Shoot (1982). Strādāja arī par balss aktrisi, ieskaņojot balss lomas "Zvaigžņu karu" videospēlēs, tostarp Star Wars: Rogue Squadron (1998), Star Wars: Force Commander (2000) un Star Wars: The Old Republic (2011).

 Atsauces 

 Ārējās saites 



Kategorija:1951. gadā dzimušie
Kategorija:2024. gadā mirušie
Kategorija:Angļu balss aktrises
Kategorija:Angļu kinoaktrises
Kategorija:Angļu televīzijas aktrises
Kategorija:Buenosairesā dzimušie
Kategorija:Zelta globusa balvas ieguvēji